พี่ชายรถชนหัวกระแทกมีอาการได้ยินไม่ชัดเจนเหมือนปกติ และหลงๆลืมๆ เช่น เพื่อนมาเยี่ยมวันนี้ พรุ่งนี้ก็ลืมแล้วว่าเมื่อวานเกิดอะไรขึ้น อยากทราบว่าอาการเหล่านี้ถ้าพักฟื้นจะหายเป็นปกติได้ไหมคะ
สวัสดีค่ะ หลังประสบอุบัติเหตุทางศีรษะ อาจทำให้ยังมีอาการมึนงง ปวดศีรษะ เสียความทรงจำในระยะสั้นๆ ได้ แต่อาการไม่ควรอยู่ไปตลอด พอร่างกายฟื้นตัวขึ้นมา ถ้าสมองไม่ได้รับความเสียหายอะไรถาวร ความทรงจำและการตื่นรู้ตัวควรกลับมาเป็นปกติการดูแลตัวเองเบื้องต้น รับประทานยาแก้ปวดศีรษะได้ ระวังการกระทบกระแทกที่ศีรษะซ้ำ ควรอยู่ในสภาพแวดล้อมที่สงบ ไม่วุ่นวายจนเกินไปถ้ามีอาการหลงลืมในระยะยาว จำคนในครอบครัวหรือเพื่อนๆไม่ได้เลย มีพฤติกรรมทำร้ายตัวเอง ซึม หมดสติ ชัก ควรรีบกลับไปพบแพทย์ผู้รักษาค่ะ